Държавен вестник, бр. 76, 2012 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  76
съединения (шлаки, отлагания, налепи, утайки 
прахообразни и други замърсявания и отпадъч­
ни материали от технологичното оборудване 
и от използваните суровини – циркон, рутил, 
циркониеви и монацитови пясъци и други руди 
и минерали).
6. Отпадъчни продукти от котелни агрегати 
с изгаряне на въглища при експлоатация на 
топлоелектрически централи (шлака, сгурия, 
пепел, прах от очистващи филтри, отпадъчни 
материали от ремонт на котли).
7. Отпадъчни продукти и други материали 
с повишено съдържание на естествени радио­
нуклиди, получени от предишни дейности 
в отраслите по приложение № 1, които са 
депонирани в миналото на определени пло­
щадки (шлака, сгурия, строителни, метални 
или прахообразни отпадъци, технологично 
оборудване, очистващи филтри, отпадъци от 
използвани суровини).
НАРЕДБА
за основните норми за радиационна защита
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Предмет на наредбата са основ­
ните изисквания за радиационна защита, 
критериите и нивата за освобождаване от 
регулиране, мерки за радиационна защита 
при осъществяване на дейности по използ­
ване на ядрената енергия и източниците на 
йонизиращи лъчения (ИЙЛ) по смисъла на 
Закона за безопасно използване на ядрената 
енергия (ЗБИЯЕ).
(2) Изискванията на наредбата се отнасят до 
дейности, при които наличието на естествени 
източници води до повишаване облъчването 
на персонала и населението. Специфичните 
мерки и изисквания за радиационна защита 
при осъществяване на тези дейности се оп­
ределят с наредбата по чл. 26, ал. 5 ЗБИЯЕ.
(3) От изискванията на наредбата се из­
ключва облъчването на хората, дължащо се на:
1. космичното лъчение върху земната 
повърхност;
2. съдържанието на калий – 40 в човеш­
кото тяло;
3. съдържанието на естествени радионук­
лиди в различни материали, което не е про­
менено от човешка дейност.
Чл. 2. Наредбата има за цел:
1. изключване възникването на детерми­
нистични ефекти;
2. намаляване на вероятността от възник­
ване на стохастични ефекти до ниво, което 
се определя като приемливо съгласно меж­
дународните препоръки.
Г л а в а  в т о р а
ПРИНЦИПИ НА РАДИАЦИОННАТА ЗА­
ЩИТА
Чл. 3. (1) Дейностите, водещи до облъч­
ване с йонизиращи лъчения, трябва да бъдат 
предварително обосновани от гледна точка 
на техните икономически, социални и дру­
ги ползи, при което ползата е по-голяма от 
вредата за здравето на човека, която те могат 
да причинят.
(2) Обосновка по ал. 1 се изисква за нови 
дейности, за които не е доказано, че ползата 
от дейността е по-голяма от възможното 
увреждане на здравето, и се представя от 
заявителя в рамките на производството по 
издаване на лицензии и разрешения.
(3) Обосновката на съществуващи дейности 
се преразглежда, ако се получат данни и въз­
никнат обстоятелства, налагащи преоценка 
на ползата и вредата от дадена дейност. 
(4) Забранява се всякакво преднамерено 
увеличаване на активността чрез добавяне 
на радиоактивни вещества или активация 
при производството на хранителни продукти, 
напитки, козметични средства, играчки и 
бижутерия, както и вносът или износът на 
такива продукти.
Чл. 4. (1) Индивидуалните дози на облъчва­
не, броят на облъчваните лица и вероятността 
за облъчване при каквато и да е дейност, 
водеща до облъчване, трябва да се поддържат 
на възможно най-ниско и разумно постижимо 
ниво под определените в наредбата граници 
на дозите при отчитане на социалните и 
икономическите условия.
(2) Принципът по ал. 1 се прилага от етапа 
на проектиране до погребване на източника 
или извеждане от експлоатация на съоръже­
нието.
Чл. 5. (1) С цел прилагане принципа на 
оптимизация на радиационната защита на 
персонала и населението в хода на разреши­
телния и лицензионния процес се предвиждат 
и обосновават дозови ограничения (квоти), 
които са по-ниски от установените с наредбата 
граници на дозите.
(2) Дозовите ограничения за персонала и 
населението се определят, като се използват 
коефициенти на сигурност съгласно т. 1 от 
приложение № 2.
(3) Дозовите ограничения се посочват в 
условията на съответните лицензии и разре­
шения и не трябва да превишават норматив­
ноопределените стойности.
Чл. 6. (1) Сумата от дозите, получени от 
всички дейности, не трябва да надхвърля 
дозовите граници, установени с наредбата, 
за професионално облъчвани лица (персо­
нал), стажанти, учащи се и за всяко лице от 
населението.